
转讜住驻讜转



 讛砖转讗 讛讜讗 讚讗讜讝驻转 诪讬谞讗讬. 驻讬专讜砖 讜诪驻住讚讬 讛诇拽讜讞讜转 砖诇讗 讻讚讬谉 讗讘诇 诪砖讜诐 驻住讬讚讗 讚诇讜讛 诇讗 讗讬讻驻转 诇谉 讚讗讬讛讜 讛讜讗 讚讗驻住讬讚 讗谞驻砖讬讛 讻砖诇讜讛 讘讛讗讬 砖讟专讗 讻讚驻专讬砖讬转 诇注讬诇 讙讘讬 注讚讬诐 讚诇讬转 诇谉 诇诪讬驻住诇 诇砖讟专讗 诪砖讜诐 砖讬讜讻诇 诇讝讬讬祝 注诇 讛注讚讬诐 注爪诪谉 诇讛讜爪讬讗 注诇讬讛诐 讻转讘 讬讚谉 讚讗讬谞讛讜 讚讗驻住讚讜 讗谞驻砖讬讬讛讜 讗讬 谞诪讬 讬''诇 讚讗讬谉 诇讛谉 讛驻住讚 诇诇拽讜讞讜转 讻讙讜谉 讚讻转讘 讝讛 讛砖讟专 讘诇讗 讗讞专讬讜转 讜讗驻''讛 讞讬讬砖讬谞谉 诇驻住讬讚讗 讚诇讜讛 砖讗讬谉 讝讛 讛驻住讚 . 砖讬讛讗 讛诇讜讛 讬讜讚注 诇讬讝讛专 讻诇 讻讱 讜诇讗 诪住讬拽 讗讚注转讬讛 砖讬讘讗 诇讬讚讬 讝讬讜祝: 讘砖谞转 驻诇讜谞讬. 谞专讗讛 诇专''讬 讚讛讗讬 讗专讻谉 诇讗讜 讛讬讬谞讜 诪诇讱 讗诇讗 诪诪讜谞讛 砖诪住讬专讬诐 讗讜转讜 诪砖专专转讜 诇讗讞专 砖谞讛 讜讗讬谉 诪诪讜谞讛 注讜诇诪讬转 讜讛讬讬谞讜 讚驻专讬讱 讚诇诪讗 注讘专讜讛讜 讜讗诪诇讻讜讛讜 讜讗注''讙 讚拽专讬 诇讬讛 诪诇讱 讻谉 讚专讱 诇拽专讜转 砖专专讛 诇砖讜谉 诪诇讜讻讛 讻讚讗诪专 诪诇讱 专讘讬 讬讜讞谞谉 (转注谞讬转 讚祝 讻讗.) 诪诇讱 专讘讛 (讘专讻讜转 讚祝 住讚.) 讗讘诇 讗讬 讗专讻谉 讛讬讬谞讜 诪诇讱 讗讬谞讜 讚专讱 砖讬注讘讬专讜讛讜 诪诪诇讻讜转讜: 讛讬谞讗 讗讞转. 诇砖讜谉 讬讜讜谞讬 讛讜讗 讻讚讗诪专 (砖讘转 讚祝 诇讗:) 讘诇砖讜谉 讬讜讜谞讬 拽讜专讬谉 诇讗讞转 讛讬谞讗 讜拽砖讛 讚诪讗讬 拽诪''诇 讚讗诐 讗诪专 讛专讬谞讬 谞讝讬专 砖转讬 谞讝讬专讜转 讚讛讜讗 讞讬讬讘 砖转讬 谞讝讬专讜转 讛讗 驻砖讬讟讗 诪讛 诇讬 诇砖讜谉 注讘专讬 讜诪讛 诇讬 诇砖讜谉 讬讜讜谞讬 诪讛 诇讬 诇砖讜谉 诇注讝 讜讬''诇 讚讗诐 讗讬谞讜 讬讜讚注 诪讛讜 诇砖讜谉 讚讬讙讜谉 讟专讬讙讜谉 讜讗诪专 讛专讬谞讬 谞讝讬专 讚讬讙讜谉 讟专讬讙讜谉 讜讗讬谞讜 讬) 诪砖诪注 讘诇砖讜谉 讛拽讚砖 讻诪讜 讚讬讙讜谉 砖转讬诐 讻讜' 讚讛讗讬 讛讜讬 诇砖讜谉 诇讜注讝 讜讛讗 拽诪''诇 讚讛讜讬 讻诇砖讜谉 讞讻诪讬诐 讜讞讬讬讘 讗诐 讗诪专 讚讬讙讜谉 砖转讬 谞讝讬专讜转 讜讻讬 讛讗讬 讙讜讜谞讗 讗诪专讬谞谉 [讘谞讚专讬诐] (讚祝 讬.) 讛专讬谞讬 谞讝讬拽 谞讝讬讞 驻讝讬讞 讗讬讻讗 讚讗诪专讬 诇砖讜谉 谞讻专讬诐 讛讻讬 讜讗''讚 诇砖讜谉 讞讻诪讬诐 [砖讘讚讜] 诇讛讬讜转 谞讝讬专 讘讜: 注讬讜谉 转驻诇讛. 讛讜讗 专注 讻砖诪讛专讛专 讘转驻诇转讜 讻讚讗诪专讬谞谉 讘讘专讻讜转 (讚祝 谞讛.) 讛诪注讬讬谉 讘转驻诇转讜 讘讗 诇讬讚讬 讻讗讘 诇讘 讻讚讗诪专讬谞谉 讛转诐 讗诇讜 讚讘专讬诐 讛诪讝讻讬专讬诐 注讜谞讜转讬讜 砖诇 讗讚诐 拽讬专 谞讟讜讬 讜注讬讜谉 转驻诇讛 讜讛砖转讗 讛讜讬 讚讜诪讬讗 讚讛专讛讜专 注讘讬专讛 讜诇砖讜谉 讛专注 砖讗讬谞讜 诪爪讜讛 讗讘诇 讗讬谞讜 谞专讗讛 讚诇诪讛 讗讬谞讜 谞讬爪讜诇 讘讻诇 讬讜诐 讛专讘讛 讘谞讬 讗讚诐 讗讬谞诐 诪爪驻讬诐 诪转讬 讬讘讗 转驻诇转诐 砖讗讬谞诐 诪讻讜讜谞讬诐 讻诇 讻讱 砖讬爪驻讜 转驻诇转诐 讜谞专讗讛 诇专讘讬 讚注讬讜谉 转驻诇讛 砖讛讜讗 专注 砖讗讬谞诐 诪讻讜讜谞讬诐 转驻诇转诐 讻讚讗诪专讬' (砖讘转 拽讻讝.) 讘讗诇讜 讚讘专讬诐 砖讗讚诐 讗讜讻诇 驻讬专讜转讬讛诐 讻讜' 讜注讬讜谉 转驻诇讛 讜诪讝讛 讗讬谉 讗讚诐 谞讬爪讜诇 讘讻诇 讬讜诐 砖讗讬谉 砖讜诐 讗讚诐 讬讻讜诇 诇讻讜讬谉 讘转驻诇转讜 讛讬讟讘 讜讛讻讬 讗诪专 讘讬专讜砖诇诪讬 (讘专讻讜转 驻' 讛讬讛 拽讜专讗 讛诇' 讗诪专 专' 诪转谞讬讛 诪讞讝拽谞讗 讟讬讘讜转讗 诇专讬砖讗 讚讻讬 诪讟讬 诇诪讜讚讬诐 讻专注 诪讙专诪讬讛. 

专讘讬谞讜 讙专砖讜诐

讘砖谞讛 驻诇讜谞讬 讗专讻谉 诇讜讛 驻诇讜谞讬 诪驻诇讜谞讬 讜讝讛 诪砖诪注 注专讻谉 讻诇讜诪专 讘砖谞讛 砖讛讬讛 注专讜讱 讜诪转讜拽谉 讘诪诇讻讜转 砖讘砖谞讛 专讗砖讜谞讛 砖诪诇讱 拽讜专讬谉 诇讜 讗专讻谉. 讜讗诪专 专' 讞谞讬谞讗 讬讘讚拽 讻诪讛 砖谞讬诐 讛谉 砖注诪讚 讗专讻谉. 讜讘讗讜转讛 砖谞讛 砖讛讬讛 讗专讻谉 谞讻转讘 讛砖讟专. 讜讚诇诪讗 讗专讻谉 讚讗专讬讱 讘诪诇讻讜转讬讛 讻诇讜诪专 讚讛讻讬 诪砖诪注 砖诇讗讞专 讻诪讛 砖谞讬诐 砖讛讗专讬讱 讘诪诇讻讜转讜 讻转讘 讛砖讟专 砖诇讜讛 诪诪谞讜 (讜诇讗 诪讞驻砖) 讜讗讬谉 讬讻讜诇 诇讟专讜祝 诇拽讜讞讜转 砖拽谞讜 诪讘注诇 讞讜讘讜 讘讗讜转谉 砖谞讬诐 砖注讘专讜. 讗诪专 专讘 讗讜砖注讬讗 诇讗 讗讬讻讗 讛讻讬 讗诇讗 讗专讻谉 拽讜专讬谉 诇讜 讘砖谞讛 专讗砖讜谞讛 讜讬讻讜诇 诇讟专讜祝 诇拽讜讞讜转 诪讗讜转讛 砖谞讛 讜讗讬诇讱. 讜讚诇诪讗 注讘专讜讛讜 诇讗讞专 讬"讞 砖谞讬诐 讗讜 诇讗讞专 讻' 砖谞讛 讜讛讚专 讗讜拽诪讬讛 讜拽专讗讜讛讜 谞诪讬 讗专讻谉 讻砖讛讞讝讬专讜讛讜 讜讝讛 讛砖讟专 谞讻转讘 讘驻注诐 砖谞讬转 讻砖讛讜讞讝专 讜诇讗 讟专祝 讻讚讬谉 注讚 讛砖转讗. 诇讬讻讗 诇诪讬诪专 讛讻讬 讚讗"讻 砖砖转讬 驻注诪讬诐 讛诪诇讬讻讜讛讜 讗专讻谉 讚讬讙讜谉 诪讬拽专讬 诇讬讛. 讗诇讗 诪讚诇讗 讻转讘 讘砖讟专讗 讗诇讗 讗专讻谉 住转诐 讗讬谞讜 讗诇讗 诪砖谞讛 专讗砖讜谞讛 砖诪诇讱 讜讘讚讬谉 讟讜专祝. 住讜诪讻讜住 讗讜诪专 讗诐 讗诪专 讛专讬谞讬 谞讝讬专 讛讬谞讗 拽讬讘诇 注诇讬讜 谞讝讬专讜转讜 诇' 讬讜诐. 讜讗诐 讗诪专 讛专讬谞讬 谞讝讬专 讚讬讙讜谉 拽讬讘诇 注诇讬讜 讘' 谞讝讬专讜转 砖砖讬诐 讬讜诐 讜讻谉 讻诇 讛谞讬. 讜讛讗讬 诇砖讜谉 驻诇讟讬谉 砖诇 讬讜谞讬 讛讬讗. 讘讬转 注讙讜诇 砖讗讬谉 诇讜 讝讜讬讜转 讻诇诇. 讚讬讙讜谉 砖讗讬谉 诇讜 讗诇讗 讘' 讝讜讬讜转. 讟专讬讙讬谉 讙' 讝讜讬讜转. 驻谞讟讬讙讜谉 砖诇 讛' 讝讜讬讜转. 讟讟专讬讙讜谉 砖讬砖 诇讜 讚' 讝讜讬讜转. 讻专讜讘 讘转讬诐 诪讟诪讗 讘谞讙注讬诐:



诇诪注诇讛 讘驻专砖转 谞讙注讬诐 讻转讬讘 讘讬讛 讜讛讬讛 讛谞讙注 讘拽讬专讜转 讛讘讬转. 讜诪爪讬 诇诪讬诪专 讘拽讬专 讛讘讬转 诪讛 转"诇 拽讬专讜转 讗诇讗 讛专讬 讻讗谉 讘'. 讜讻转讘 诇诪讟讛 讘拽讬专讜转 讚诪爪讬 诇诪讬诪专 讘拽讬专 讜讻转讘 讘拽讬专讜转 讛专讬 讚' 拽讬专讜转. 讜讛讻讬 讛讜讬 讞砖讜讘 讘讬转 讚诪讟诪讗 讘谞讙注讬诐 讜诇讗 讘讬转 讗讞专:



讗讬谉 讝诪谉 讘讝讛. 诪砖讜诐 讚讛讜讛 诪讻讜住讛 转讞转 拽砖专讬讜. 讛讚专 讞讝讗 讘讬讛 专讘讬 讘讘讬砖讜转. 讚拽住讘专 砖讛讜讗 讻转讘 诇讛讗讬 砖讟专 诪拽讜砖专 讚讗讬讻讗 讟讬专讞讗 讜讟注讬 讘讬讛. 讻诇讜诪专 诪讜讟讘 讛讬讛 诇讻转讜讘 驻砖讜讟 砖诪讙讜诇讛 讛讻诇:



讗诪专 诇讜 讻诇讱 诪诇砖讜谉 讛专注. 讻诇讜诪专 诇讗 讛讬讛 诇讜 诇讜诪专 诪讬 讻转讘讜 讗诇讗 讛讬讛 诇讜 诇讜诪专 讗谞讬 诇讗 讻转讘转讬讜:



讜拽讗 驻住讬拽 住讚专讗. 讛讬讛 讙讜诪专 讗讞讚 诪讞诪砖讛 住驻专讬诐 砖讘转讛诇讬诐:



讻诪讛 诪讬讜砖专 讻转讘 讝讛. 讛专讘讛 讻转讜讘 讘讚拽讚讜拽:



讘砖诇诪讗 讛转诐 讙讘讬 砖讟专 诪拽讜砖专 讗讬讻讗 诇砖讜谉 讛专注. 砖诪砖诇讬讱 注诇讬讜 驻砖讬注讛. 讗讘诇 讛讻讗 讙讘讬 住驻专 转讛诇讬诐 砖讗诪专 讻讜' 诪讗讬 诇砖讜谉 讛专注 讗讬讻讗 讗讚专讘讛 砖讘讞 诇讜 砖讻转讘讜 讻诇 讻讱 诪讬讜砖专:



讘讗 诇讬讚讬 专注转讜. 讻砖诪砖讘讞讜 讻诇 讻讱 诪驻砖驻砖讬谉 讗讞专讬讜 注讚 砖讗讜诪专 诪诪谞讜 讚讘专 讙谞讗讬:



讜注讬讜谉 转驻诇讛. 砖诪讞砖讘 讘讚注转讜 讗讬讻讜讜谉 讘转驻诇转讬 砖讬注砖讜 诇讬 专爪讜谞讜. 讜讛讬讬谞讜 砖讚讜诪讛 砖诪谞住讛 诇讘讜专讗 讘专讜讱 砖诪讜:



诇砖讜谉 讛专注 住"讚. 讜讻讬 讻诇 讗讚诐 诪住驻专讬 诇讛"专 讛谉:





专诪讘"谉

讛讬谞讗 讗讞转. 驻讬' 砖讻谉 讘诇砖讜谉 讬讜谞讬 拽讜专讬谉 诇讗讞转 讛讬谞讗 讻讚讗诪专讬谞谉 讘住谞讛讚专讬谉 讜讻谉 讗诪专讬' 讘讘专讗砖讬转 专讘讛 讜诇砖讜谉 诇注讝 讛讜讗 讜讗讬讻讗 诇诪讬讚拽 讻诇 讝讛 讻讱 讛讜讗 诪讗讬 拽诪"诇 讜讗"转 砖讗讬谉 诇砖讜谞讜 讻讱 讜讗讬谞讜 诪讻讬' 讘诇砖讜谉 讛讝讛 诇诪讛 讛讜讗 谞讝讬' 讻诇诇 讜讬"诇 讗注驻"讻 讻讬讜谉 砖讛讜讗 诪转讻讜讬谉 诇谞讝讬专讜' 谞讝讬专 讛讜讗 讻讗讜转讛 砖砖谞讬谞讜 谞讝讬讛 驻讝讬讛 讜拽讜谞诐 拽讜谞讞 拽讜谞住. 讜讗诪专讬' 讛转诐 诇砖讜谞讜转 砖讘专讗讜 诇讛诐 讞讻诪讬诐. 讜讗讬讻讗 讛转诐 诪讗谉 讚讗诪专 诇砖讜谞讜转 讛谞讻专讬诐 讛诐 讜注砖讗讜诐 讻诇砖讜谉 讛拽讚砖 讗驻讬' 诇诪讬 砖讗讬谞讜 诪讻讬专 讘讛诐 讛讜讗讬诇 讜诇砖诐 谞讝讬专讜转 讛讜讗 诪转讻讜讬谉 讗祝 注"驻 砖讗讬谞讜 讬讜讚注 讻诪讛. 



讜注讬讜谉 转驻讬诇讛. 讬砖 诪驻专砖讬谉 讗讬诪转讬 转讘讗 转驻诇转讜, 讻讬 讛讛讬讗 讚讗诪专讬' 讘讘专讻讜转 (谞讛,讗) 转讜讞诇转 诪诪讜砖讻讛 诪讞诇转 诇讘 - 讝讛 注讬讜谉 转驻诇讛 讻讚讗诪专讬' 砖诇砖讛 讚讘专讬诐 诪讝讻讬专讬谉 注讜谞讜转讬讜 砖诇 讗讚诐, 讛专讘 专' 砖诪讜讗诇 讝"诇. 讜讗讬谞讜 诪讞讜讜专, 砖讻诪讛 讘谞讬 讗讚诐 谞讬爪讜诇讬谉 讻诇 讛讬诪讬诐 讜讛讬讗讱 讗诪专讜 讗讬谉 讗讚诐 谞讬爪讜诇 诪讛诐 讘讻诇 讬讜诐, 讜注讜讚 砖讗讬谉 讝讜 注讘讬专讛 讗注"驻 砖诪讝讻专' 注讜谞讜转.
讗诇讗 讛讻讬 驻讬专讜砖讗: 砖诪转驻诇诇 讜讗讬谞讜 诪注讬讬谉 讘转驻诇转讜 讜诪转讻讜讬谉 讘讛 讜讻诇 讛诪转驻诇诇 讘诇讗 讻讜谞讛 注讘讬专讛 讛讬讗 讘讬讚讜 讜讚讗诪专讬谞谉 讘砖讘转 (拽讻"讝 讘') 砖诇砖 讚讘专讬诐 讗讚诐 讗讜讻诇 驻讬专讜转讬讛谉 讘注讜讛"讝 讜讛拽专谉 拽讬讬诪转 诇讜 诇注讜讛"讘 注讬讜谉 转驻诇' 讛讬讬谞讜 砖诪注讬讬' 讜诪讻讜讜讬谉 讘转驻诇转讜 讜讻讚讗诪专讬' 讛转诐 (拽讬"讞 讘') 转讬转讬 诇讬 讚拽讬讬诪讬转 注讬讜谉 转驻诇' 讜讛讬讬谞讜 砖讗讬谉 讗讞' 诪讗诇祝 谞爪讜诇 诪注讘讬专讛 讝讜 讘讻诇 讬讜诐 砖讗讬谞诐 诪注讬讬谞讬诐 讘转驻诇讛. 讜讘讬专讜' 讘讘专讻讜转 (讘,讚) 讗"专 讞讬讬讗 专讜讘讛 诪谉 讬讜诪讜讬 诇讗 讻讜谞讬转 讗诇讗 讞讚 讝诪谉 讗转讬转 诇诪讬讻讜讜谞讗 讜讛专讛专讬转 讘诇讘讬 讜讗诪专讬转 诪讗谉 注诇 诇拽诪讬 诪诇讻讗 拽讚诪讬 讗专拽讘讬谞讬讛 讗讜 专讬砖 讙诇讜转讗, 砖诪讜讗诇 讗诪专 诪谞讬转 讗讬 驻转讞讬讗, 专' 讘讜谉 讻专' 讞讬讬讛 讗诪专 讗谞讗 诪谞讬转 讚讬诪讜住讬讬讛. 讗"专 诪转谞讬讛 讗谞讗 诪讞讝讬拽 讟讬讘讜 诇讚专讬砖讬 讻讚 诪讟讬 诪讜讚讬诐 讻专注 诪谉 讙讜专诪讬讛. 讗诇诪讗 讘讝讛 讗诪专讜 讗讬谉 讗讚诐 谞爪讜诇 诪注讬讜谉 转驻诇讛 讜讗驻讬' 讞住讬讚讬诐.





专砖讘"讗

 讜专讘讬 讬讜讞谞谉 讗诪专 诇讗 砖讗谞讜 讗诇讗 讘讬谉 注讚讬诐 诇讻转讘 讗讘诇 讘讬谉 注讚讬诐 诇讗砖专转讗 讗驻讬诇讜 砖讬讟讛 讗讞转 驻住讜诇. 讜驻住讜诇 讛讗砖专转讗 拽讗诪专, 讗讘诇 诇讗 讛砖讟专 砖讻讘专 谞讻砖专 讘讞转讬诪转 注讬讚讬讜, 砖讛专讬 讛讜讗 谞讻转讘 讜谞讞转诐 讻转讬拽讜谉 讞讻诪讬诐, 讜讗讞专 砖谞讻砖专 诇讗 讬驻住诇, 讚讘砖诇诪讗 讻砖讛专讞讬拽 讛注讚讬诐 诪谉 讛讻转讘 砖转讬 砖讟讬谉 诪驻住讬诇 讻讜诇讬 砖讟专讗, 诪砖讜诐 讚讛讜讬 讙讜驻讬讛 诇讗 谞讻转讘 讞讻诪讬诐, 讗讘诇 谞讻转讘 讻转讬拽讜谉 讞讻诪讬诐 诇诪讛 讬驻住诇 诪讞诪转 讛讗砖专转讗 砖诇讗 谞讻转讘讛 讻讛讜讙谉. 讜讘讚讬谉 讛讜讛 讚诇讬诪讗 讗讘诇 讘讬谉 注讚讬诐 诇讗砖专转讗 驻住讜诇讗, 讗诇讗 讗讙讘 讙专专讗 讚讗诪专 讘讬谉 注讚讬诐 诇讻转讘 驻住讜诇 讗诪专 讛讻讬 讙诐 讘讗砖专转讗.



讚讬诇诪讗 讻转讬讘 讛讜讗 讜注讬讚讬讜 讘砖讬讟讛 讗讞转 讜拽住讘专 砖讟专 讛讘讗 讛讜讗 讜注讬讚讬讜 讘砖讬讟讛 讗讞转 讻砖专. 讜讻转讘讜 讘转讜住驻讜转, 讚诪讻讗谉 讬砖 诇诇诪讜讚 诇注讚讬诐 砖爪专讬讻讬谉 诇讞转讜诐 讘专讬砖讗 讚诪讙讬诇转讗, 砖诇讗 讬讜讻诇 诇讻转讜讘 诪谉 讛爪讚 砖讟专, 讚讛讜讛 诇讬讛 讛讜讗 讜注讬讚讬讜 讘砖讬讟讛 讗讞转 讜讻砖专 讗讜转讜 砖讟专, 讜讻讬讜谉 讚讬砖 诇讞讜砖 诇讝讬讜祝 讝讛 讗驻讬诇讜 砖讟专讗 诪讬驻住讬诇 讘讛讻讬, 讜讗诐 讗讬专注 讻谉 砖诇讗 讞转诐 讛讗讞讚 讘专讗砖 讛拽祝 讬讞转讜诐 讛砖谞讬 转讞转讬讜, 讚讛讗 诇讬讻讗 讛讜讗 讜注讚讬讜 讘砖讬讟讛 [讗讞转], 讚讛砖转讗 诇讬讻讗 诇诪讬讞砖 诇讝讬讜祝, 讚讛讜讗 讜注讚 讗讞讚 讘砖讟讛 讗讞转 讜注讚 讛砖谞讬 讘砖讟讛 讗讞专转 驻住讜诇, 注讚 砖讬讛讗 讛讜讗 讜砖谞讬 注讚讬讜 讘砖讬讟讛 讗讞转, 讜讻诪讜 砖讻转讘转讬 诇诪注诇讛. 讜诪讬讛讜 讗讜诪专 专讘讬谞讜 转诐 讝"诇 讚讬砖 诇诪谞讜注 诪诇讞转讜诐 讗驻讬诇讜 讛讗讞讚 讘讗诪爪注 讛拽诇祝 砖讗诐 讻谉 讬讻讜诇 诇讻转讜讘 砖讟专 注诇 讗讜转讜 注讚, 讜转谞谉 (诇拽诪谉 讘讘讗 讘转专讗 拽注讛, 讘) 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讙讜讘讛 诪谞讻住讬诐 讘谉 讞讜专讬谉. 讜诪讬 诇讗 讬讚注谞讗 讗讬 诪驻住讬诇 砖讟专讗 讘讛讻讬谉, 讻讬讜谉 讚诇讗 砖讬讬讱 诪讬讚讬 诇注讚讜转 讛砖讟专. 讗讱 讟讜讘 讜谞讻讜谉 讛讚讘专 诇讞转讜诐 讗专讬砖讗 讚诪讙讬诇转讗. 讜专讘讜转讬谞讜 讝"诇 讗诪专讜 讚谞专讗讬谉 讘讗诪转 讛讚讘专讬诐 砖讗讬谉 讛砖讟专 谞驻住诇 讗诇讗 讻砖讗讬驻砖专 诇讛讝讚讬讬祝 讛讜讗 注爪诪讜 讗讜 诇讝讬讬驻讜 诇讝讛 诇谞讝拽 讗讞专讬诐, 讗讘诇 讛注讚 讘注爪诪讜 讛讜讗 讬讞讜砖 诇注爪诪讜, 讜讗讬谉 讛砖讟专 谞驻住诇 诪讞诪转 诪讛 砖注讚 讙讜专诐 讝讬讜祝 注诇 注爪诪讜. 讜讝讛 谞专讗讛 诇讬 谞讻讜谉.



 讛讗 讚讗拽砖讬谞谉: 讜讚讬诇诪讗 注讘讜专讬 注讘专讜讛 讜讛讚专 讗讜拽诪讜讛 讜讗讬爪讟专讬讻讬 诇驻专讜拽讬 讚讛讛讬讗 讗专讻谉 讚讬讙讜谉 拽专讜 诇讬讛. 拽砖讬讗 诇讬, 讛讬讻讗 讗砖讻讞谉 讚讞讬讬砖讬谞谉 诇讛讻讬, 讜诪讗谉 讚讟注讬谉 讚讘专 诪讞讜讚砖 注诇讬讜 诇讛讘讬讗 专讗讬讛. 讜注讜讚 诪讗讬 砖谞讗 讚讗拽砖讜 诇讜 讛讻讗 讟驻讬 诪诪拽讜砖专讬谉 讚注诇诪讗, 讜讗讬 谞诪讬 讘讙讬讟讬谉 讜讘专讗砖 讛砖谞讛 砖讗诪专讜 砖讻讜转讘讬谉 诇砖谞讜转 诪诇讻讬 讛讗讜诪讜转 讛注讜诇诐 讘讬谉 讘讙讝诇谉 讘讬谉 讘砖讟专讜转 诇诪讛 诇讗 讞砖砖讜 诇讻讱 讜诇讗 讛拽砖讜 讻讱 讘砖讜诐 诪拽讜诐. 讜谞"诇 讚诇讗 讞砖砖讜 诇讻讱 讗诇讗 讘讗专讻谉 砖讛讜讗 讘诇砖讜谉 讬讜谉 砖专, 讜诪谞讛讙诐 诇讛注诪讬讚 (砖诐) [砖专] 诇讝诪谉 讜讗讞专 讻讱 诪注讘讬专讬谉 讗讜转讜 讜诪注诪讬讚讬谉 讗讞专 转讞转讬讜, 讜驻注诪讬诐 讞讜讝专讬谉 讜诪注诪讬讚讬谉 讗转 讛专讗砖讜谉 讝诪谉 讗讞专 驻注诐 砖谞讬讬讛, 讜注讚讬讬谉 谞讜讛讙讬谉 讘诪拽爪转 讗专爪讜转, 砖讗讬谉 诇讛诐 诪诇讱. 讗讘诇 讛诪诇讻讬诐 讗讬谞诐 注讜讘专讬谉 讗讞专 砖讛讜诪诇讻讜. 讻谞"诇.



讜注讬讜谉 转驻诇讛. 驻讬专砖讜 讻讗谉 砖讗讬谞讜 诪注讬讬谉 讜诪讻讜讬谉 讘转驻诇转讜, 讜讝讛讜 砖讗讬谉 讗讚诐 谞讬爪诇 诪讛诐 讘讻诇 讬讜诐, 讜讗驻讬诇讜 讙讚讜诇讬 讛讞讻诪讬诐, 讜讻讚讗诪专讬谞谉 讘讬专讜砖诇诪讬 讘诪住讻转 讘专讻讜转 (驻"讘, 讛"讚) 讗诪专 专讘讬 讞讬讬讗 专讜讘谉 诪谉 讬讜诪讜讬 诇讗 讻讜谞讬转 讗诇讗 讞讚 讝诪谉 讗转讬转 诇诪讬讻讜谞讛 讜讛专讛专讬转 讘诇讬讘讬 讜讗诪专讬转 诪讗谉 注讬讬诇 诇拽诪讬 诪诇讻讗 拽讚诪讬讬 讗专拽讘讬谞讬讛 讗讜 专讬砖讗 讙诇讜转讗, 砖诪讜讗诇 讗诪专 讗谞讗 诪谞讬转讬 讗讗驻专讜讞讬谉, 专' 讗讘讬谉 讘专 讞讬讬讗 讗诪专 讗谞讗 诪谞讬转讬 讚诪讜住讬讗. 讗"专 诪转谞讬讗 讗谞讗 诪讞讝讬拽 讟讬讘讜 诇专讬砖讬 讻讚 诪讟讬 诪讜讚讬诐 讻专注 诪谉 讙专诪讜讬. 讜讬砖 注讬讜谉 转驻诇讛 砖讛讜讗 诪注讬讬谉 讜诪讻讜讬谉. 讜讛讻诇 注谞讬谉 讗讞讚. 讜讛讜讗 砖讗诪专讜 讘驻专拽 诪驻谞讬谉 (砖讘转 拽讻讝, 讗) 砖诇砖讛 讚讘专讬诐 讗讚诐 讗讜讻诇 驻讬专讜转讬讛谉 讘注讜诇诐 讛讝讛 讜讛拽专谉 拽讬讬诪转 诇注讜诇诐 讛讘讗 注讬讜谉 转驻诇讛 讜讻讜', 讜讘驻专拽 讻诇 讻转讘讬 讛拽讚砖 (砖诐 拽讬讞, 讘) 转讬转讬 诇讬 讚拽讬讬诪讬 注讬讜谉 转驻诇讛.





讛诪讗讬专讬

讻讘专 讘讬讗专谞讜 讘诪砖谞讛 砖谞讜讛讙讬谉 讛讬讜 讘诪拽砖专 砖讗诐 诪诇讱 砖谞讛 诪讜谞讬谉 诇讜 砖转讬诐 讜讻诇 砖讛讬讜 专讜讗讬谉 讘砖讟专 砖谞讛 驻诇谞讬转 讛讬讜 讚谞讬谉 讗讜转讛 注诇 砖谞讛 讛拽讜讚诪转 诇讛 讜讛讬讜 住讜诪讻讬谉 讘讝讛 注诇 讛诪谞讛讙 讛讬讚讜注 讗爪诇诐 讜诪讜谞讬谉 诪砖谞讛 讛拽讜讚诪转 诪注转讛 讻诇 砖谞讜讛讙讬谉 讘诪拽讜诐 砖谞注砖讛 讘讜 讛砖讟专 讘讗讬讝讛 讚讘专 讞讚讜砖 讛讜诇讻讬谉 讗讞专讬讜 讜讚谞讬谉 讘讜 讘讻诇 诪拽讜诐 讗祝 讛诐 讛讝讻讬专讜 砖讛讬讜 谞讜讛讙讬诐 砖讘砖谞讛 专讗砖讜谞讛 砖诇 诪诇讱 拽讜专讬谉 诇讜 讗专讻谉 讻诇讜诪专 专讗讜讬 诇诪诇讜讱 诪诇砖讜谉 诇讗 讗专讬讱 诇谞讬讗 诇诪讞讝讬 讜讘讗 砖讟专 诇讬讚 讘讬转 讚讬谉 砖讛讬讛 讻转讜讘 讘讜 讘砖谞转 驻诇谞讬转 讗专讻谉 讜诇讗 讛讜讝讻专 讘讛 讗诐 专讗砖讜谞讛 讗诐 砖谞讬讛 讗诐 砖诇讬砖讬转 讜讚谞讜 讘讛 砖讛讬讗 砖谞讛 专讗砖讜谞讛 砖诇讜 讛讜讗讬诇 讜诪谞讛讙 讗讜转讛 讗讜诪讛 讛讬转讛 诇拽专讜转 诇讜 砖谞讛 专讗砖讜谞讛 讗专讻谉 讜讗注"驻 砖讛讬讛 讗驻砖专 诇谞讜 诇驻专砖 讘讗专讻谉 注谞讬谞讬诐 讗讞专讬诐 讻诇讜诪专 砖讛讗专讬讱 讘诪诇讻讜转讜 讬诪讬诐 讚谞讬谉 诪"诪 讗讞专 讛诪谞讛讙 讜讻谉 讘讻诇 讻讬讜爪讗 讘讝讛:



讻诇 砖谞讚专 谞讝讬专讜转 诇讝诪谉 诪专讜讘讛 讛专讬 讝讛 谞讝讬专 诇讗讜转讜 讝诪谉 砖拽讘注 讜讗诐 谞讚专 住转诐 住转诪讜 砖诇砖讬诐 讬讜诐 讜讻谉 讻诇 砖谞讚专 谞讝讬专讜转讜 诇驻讞讜转 诪砖诇砖讬诐 讬讜诐 谞讝讬专讜转讜 砖诇砖讬诐 讬讜诐 砖讗讬谉 谞讝讬专讜转 诇驻讞讜转 诪砖诇砖讬诐 讬讜诐 谞讚专 砖转讬 谞讝讬专讜讬讜转 讗讜 砖诇砖讛 讗讜 讗专讘注讛 讛专讬 讝讛 谞讝讬专 诇讻诇 谞讝讬专讜转 砖诇砖讬诐 讬讜诐 讜讘住讜祝 讻诇 谞讝讬专讜转 砖讘讛诐 诪讙诇讞 讜诪讘讬讗 拽专讘谞讜转讬讜 讜诪转讞讬诇 诇诪谞讜转 谞讝讬专讜转 砖谞讬讛 讜讻诇 讛诇砖讜谞讜转 讗讚诐 谞讜讚专 讘讛诐 讛谉 讘诇砖讜谉 讛拽讚砖 讛谉 讘诇注讝 诪注转讛 讗诪专 讛专讬谞讬 谞讝讬专 讛谉 讛专讬谞讬 谞讝讬专 驻注诐 讗讞转 砖讘诇砖讜谉 讬讜谞讬 讗讜诪专讬诐 讛谉 讘诪拽讜诐 讗讞转 讗诪专 讛专讬谞讬 谞讝讬专 讚讬讙讜谉 讛专讬 讛谉 砖转讬诐 讟专讬讙讜谉 讛专讬 讛谉 砖诇砖 讟讟专讬讙讜谉 讗专讘注 驻谞讟讬讙讜谉 讞诪砖 砖讻诇 讗诇讜 讻讱 讛诐 讘诇砖讜谉 讬讜谞讬 讜讻谉 讛讚讬谉 讘砖讗专 讛诇砖讜谞讜转:



讗讬谉 讛讘讬转 诪讟诪讗 讘谞讙注讬诐 注讚 砖讬讛讗 诪专讘注 讘讗专讘注 拽专谞讜转 砖诇 讻讜转诇讬诐 讗讘诇 讗诐 讛讬讛 讻诇讜 注讙讜诇 讗讜 讘注诇 砖转讬 拽专谞讜转 讻讙讜谉 砖讛讬讛 注砖讜讬 讻拽砖转 注诐 讛诪讬转专 讻讙讜谉 讝讛  讗讜 讘注诇 砖诇砖 拽专谞讜转 讻注讬谉 诪砖诇砖 讻讙讜谉 讝讛  讗讜 砖讛讬讛 讘注诇 讞诪砖 讻讙讜谉 砖讛讬讛 讬讜爪讗 诪拽专谉 诪讝专讞讬 讚专讜诪讬 诇拽专谉 诪讝专讞讬 爪驻讜谞讬 讗诇讻住讜谉 讻讙讜谉 讝讛  讗讬谞讜 诪讟诪讗 讘谞讙注讬诐:



讻讘专 讬讚注转 注诇 讛专讻讬诇讜转 砖讛讜讗 讘诇讗 转注砖讛 砖谞讗诪专 诇讗 转诇讱 专讻讬诇 讜诇砖讜谉 讛专注 讛讜讗 讘讻诇诇 诇讗讜 讝讛 讜讛讜讗 讻诇 砖诪住驻专 讘讙谞讜转 讞讘专讜 讗驻讬诇讜 讛讬讛 讗诪转 讛谉 注诇 驻讙诐 讗讜 诪讜诐 砖讬讚注 讘讜 讛谉 注诇 诪注砖讛 砖注砖讛 砖诇讗 讻讛讜讙谉 讛谉 注诇 讟注讜转 砖讟注讛 讘讛讜专讗讛 讜讘讚讘专讬 转讜专讛 讗祝 讛诪住驻专 讘砖讘讞讬 砖诇 讗讚诐 讬讜转专 诪讚讗讬 讛专讬 讝讛 讗讘拽 诇砖讜谉 讛专注 诪驻谞讬 砖讛讜讗 讙讜专诐 砖讬住驻专讜 讘讙谞讜转讜 讜爪专讬讱 诇讛讝讛专 讘注谞讬谞讬诐 讗诇讜 讛专讘讛 诪驻谞讬 砖讛诐 讚讘专讬诐 讛诪爪讜讬讬诐 诇讛讻砖诇 讘讛诐 注讚 讻诪注讟 砖讗讬谉 讗讚诐 谞诪诇讟 诪讛诐 讛讜讗讬诇 讜讗讬谉 讘讛诐 诇砖讜谉 讛专注 讛讙诪讜专 讗诪专讜 讞讻诪讬诐 砖诇砖 注讘专讜转 讗讬谉 讗讚诐 谞讬爪诇 诪讛诐 讘讻诇 讬讜诐 讜讗诇讜 讛谉 讛专讛讜专 注讘专讛 讜注讬讜谉 转驻诇讛 讜讗讘拽 诇砖讜谉 讛专注 讜讻谉 讗诪专讜 专讜讘 讘谞讬 讗讚诐 谞讻砖诇讬谉 讘讙讝诇 讜诪讬注讜讟谉 讘注专讬讜转 讜讻诇谉 讘讗讘拽 诇砖讜谉 讛专注:





讬讚 专诪"讛

诪讛. 专' 讞谞讬谞讗 讘谉 讙诪诇讬讗诇 讗讜诪专 诪拽讜砖专 砖讻转讘讜 注讚讬讜 诪转讜讻讜 讻砖专 诪驻谞讬 砖讛讜讗 讬讻讜诇 诇注砖讜转讜 驻砖讜讟 转谞讬讗 讛砖讬讘 专讘讬 诇讚讘专讬 专' 讞谞讬谞讗 讘谉 讙诪诇讬讗诇 讜讛诇讗 讗讬谞讜 讚讜诪讛 讝诪谞讜 砖诇 讝讛 诇讝诪谞讜 砖诇 讝讛 驻砖讜讟 诪诇讱 砖谞讛 诪讜谞讬谉 诇讜 砖谞讛 砖转讬诐 诪讜谞讬谉 诇讜 砖转讬诐 诪拽讜砖专 诪诇讱 砖谞讛 诪讜谞讬谉 诇讜 砖转讬诐 砖转讬诐 诪讜谞讬谉 诇讜 砖诇砖. 讜讗讬 讗诪专转 诪拽讜砖专 砖讻转讘讜 注讚讬讜 诪转讜讻讜 讻砖专, 讝讬诪谞讬谉 讚讬讝讬祝 诪讬谞讬讛 讝讜讝讬 讘砖谞讛 专讗砖讜谞讛 诇驻诇讜谞讬 诪诇讱 讘诪拽讜砖专 砖讻转讘讜 注讚讬讜 诪转讜讻讜 讜讻转讘讬 讘讬讛 讝讬诪谞讬 讘砖转讬 砖谞讬诐 诇驻诇讜谞讬 诪诇讱 讻讚讬谉 诪拽讜砖专, 讜诪转专诪讬 诇讬讛 讝讜讝讬 讘讬谞讬 讘讬谞讬 讜驻专注 诇讬讛 讜讗诪专 诇讬讛 讛讘 诇讬 砖讟专讗 讜讗诪专 诇讬讛 讗讬专讻住 诇讬 讜讻转讘 诇讬讛 转讘专讗 讘讙讜 砖转讬诐, 讜讻讬 诪讗讟讬 讝讬诪谞讬讛, 讻诇讜诪专 诇讻讬 诪讟讬 讝讬诪谞讗 讚讻转讬讘 讘讬讛 讘砖讟专讗, 讚讛讬讬谞讜 讘砖转讬 砖谞讬诐 诇诪诇讻讜转 驻诇讜谞讬, 诪砖讜讬 诇讬讛 驻砖讜讟 讜讗诪专 诇讬讛 (讛讻讬) [讛谞讬] 讛砖转讗 讛讜讗 讚讬讝驻转 诪讬谞讗讬. 讜诪驻专拽讬谞谉 拽住讘专 专' 讞谞讬谞讗 讘谉 讙诪诇讬讗诇 讗讬谉 讻讜转讘讬谉 砖讜讘专. 讜讗讬 讬讛讬讘 诇讬讛 砖讟专讬讛 驻专注 诇讬讛 讜讗讬 诇讗 诇讗 驻专注 诇讬讛. 讜讻讘专 讗讬驻住讬拽讗 讛讬诇讻转讗 诇拽诪谉 讚讻讜转讘讬谉 砖讜讘专, 讛讬诇讻讱 诇讬转讛 诇讚专' 讞谞讬谞讗 讘谉 讙诪诇讬讗诇:



诪讜. 讜砖"诪 讚诪拽讜砖专 讗讬谉 讝诪谞讜 讻讝诪谞讜 砖诇 驻砖讜讟, 讚讗诇讜 驻砖讜讟 讛讬讻讗 讚诪诇讱 讛诪诇讱 砖诪讜谞讬谉 诇讜 砖谞讛 诪讜谞讬谉 诇讜 砖谞讛 砖转讬诐 诪讜谞讬谉 诇讜 砖转讬诐, 讗讘诇 诪拽讜砖专 诪讗讞专讬谉 讗转 讝诪谞讜 砖谞讛, 砖讗诐 诪诇讱 砖谞讛 诪讜谞讬谉 诇讜 砖转讬诐 诪诇讱 砖转讬诐 诪讜谞讬谉 诇讜 砖诇砖. 讜讛讛讜讗 诪拽讜砖专 讚讗转讗 诇拽诪讬讛 讚专讘讬 讜讗诪专 砖讟专 诪讗讜讞专 讛讜讗 讝讛 讜讗诪专 诇讬讛 讝讜谞讬谉 诇专讘讬 讻讱 诪谞讛讙讛 砖诇 讗讜诪讛 讝讜 诪诇讱 讛诪诇讱 砖谞讛 诪讜谞讬谉 诇讜 讘诪拽讜砖专 砖转讬诐 砖谞讬诐 诪讜谞讬谉 诇讜 砖诇砖:



诪讝. 讛讛讜讗 诪拽讜砖专 讚讛讜讛 讻转讬讘 讘讬讛 讘砖谞转 驻诇讜谞讬 注专讻谉 讗"专 讞谞讬谞讗 讬讘讚拽 讗讬诪转 注诪讚 注专讻谉 讘注专讻谞讜转讜, 讚注诇 讻专讞讬讱 砖转讗 拽诪讬讬转讗 诪砖诪注, 讚注专讻谉 诇砖讜谉 诪谞讜讬 讜讛专砖讗讛 讜砖诇讟讜谉 讛讜讗, 诇砖讜谉 注专讻讬 讛讚讬谞讬谉 讜注专讻讗讜转 砖诇 讙讜讬讬诐. 讜讻讬讜谉 讚讻转讬讘 讘讬讛 讘砖谞转 驻诇讜谞讬 注专讻谉, 砖诪注 诪讬谞讛 砖谞讛 砖谞转诪谞讛 讘讛 诪诇讱 讛讜讗. 讜讚讬拽讬谞谉 讜讚讬诇诪讗 诪讗讬 注专讻谉 讚注专讬讱 讘诪诇讻讜转讬讛. 讻诇讜诪专 砖谞讻讜谉 讜讬砖专 讜谞讗讛 讘诪诇讻讜转讜, 讻讚讻转讬讘 (注讝专讗 讚,讬讚) 讜注专讜转 诪诇讻讗 诇讗 讗专讬讱 诇谞讗 诇诪讞讝讬, 讜注讬"谉 讜讗诇"祝 诪转讞诇驻讜转, 讗讬 谞诪讬 砖诪诇讻讜转讜 讗专讜讻讛. 讗诪专 专讘 讛讜砖注讬讗 讻讱 诪谞讛讙讛 砖诇 讗讜诪讛 讝讜 砖谞讛 专讗砖讜谞讛 拽讜专讬谉 诇讜 诇诪诇讱 注专讻谉 砖谞讬讛 拽讜专讬谉 诇讜 讚讬讙讜谉. 讜讚讬诇诪讗 注讘讜专讬 注讘专讜讛 讜讛讚专 讗讜拽诪讜讛 讗"专 讬专诪讬讛 讛讛讜讗 注专讻谉 讚讬讙讜谉 拽专讜 诇讬讛:



诪讞. 转"专 讛专讬谞讬 谞讝讬专 [讛讬谉] 住讜诪讻讜住 讗讜诪专 讛讬谉 讗讞转 讚讬讙讜谉 砖转讬诐 讟专讬讙讜谉 砖诇砖 讟讬讟专讙讜谉 讚' 驻讜谞讟讬讙讜谉 讞诪砖. 讻诇讜诪专 诪讬 砖讗诪专 讛专讬谞讬 谞讝讬专, 讗诐 讗诪专 讛专讬谞讬 谞讝讬专 讛讬谉 讛专讬 讝讛 谞讝讬专 谞讝讬专讜转 讗讞转 砖讛谉 砖诇砖讬诐 讬讜诐, 讜讗诐 讗诪专 讚讬讙讜谉 讛专讬 讝讛 [谞讝讬专] 砖转讬 谞讝讬专讜转 砖讛谉 砖砖讬诐 讬讜诐, 讜讗诐 讗诪专 讟专讬讙讜谉 讛专讬 讝讛 谞讝讬专 砖诇砖 讜讗诐 讗诪专 讟讟专讙讜谉 讛专讬 讝讛 谞讝讬专 讗专讘注 讜讗诐 讗诪专 驻讜谞讟讬讙讜谉 讛专讬 讝讛 谞讝讬专 讞诪砖. 讜讻诇 讗讞转 讜讗讞转 砖诇砖讬诐 讬讜诐, 讚拽讬诪讗 诇谉 住转诐 谞讝讬专讜转 砖诇砖讬诐 讬讜诐, 讜谞驻拽讗 诇谉 讛转诐 (转注谞讬转 讬讝,讗) 诪讚讻转讬讘 拽讚讜砖 讬讛讬讛 讬讛讬讛 讘讙讬诪讟专讬讗 转诇转讬谉 讛讜讜:



诪讟. 转谞讜 专讘谞谉 讘讬转 注讙讜诇* 讟专讙讜谉 驻讜谞讟讬讙讜谉 讗讬谞讜 诪讟诪讗 讘谞讙注讬诐 讟讟专讙讜谉 诪讟诪讗 讘谞讙注讬诐. 讻诇讜诪专 讘讬转 注讙讜诇 讗讜 讟专讬讙讜谉 砖讛讜讗 砖诇砖讛 拽专谞讜转 讗讜 驻讜谞讟讬讙讜谉 砖讛讜讗 讘注诇 讞诪砖 拽专谞讜转 讗讬谞讜 诪讟诪讗 讘谞讙注讬诐, 讗讘诇 讗诐 讛讬讛 讟讟专讙讜谉 砖讛讜讗 讘注诇 讗专讘注讛 拽讬专讜转 诪讟诪讗 讘谞讙注讬诐. 诪谞讗 讛谞讬 诪讬诇讬 讚转谞讜 专讘谞谉 诇诪注诇讛 讛讜讗 讗讜诪专 拽讬专 拽讬专讜转 砖转讬诐 诇诪讟讛 讛讜讗 讗讜诪专 拽讬专 拽讬专讜转 砖转讬诐 讛专讬 讻讗谉 讗专讘注. 讻诇讜诪专 诇诪注诇讛 讘驻专砖转 讘讬转 讛诪谞讜讙注 讛讜讗 讗讜诪专 拽讬专讜转, 拽讬专 讗讞讚 拽讬专讜转 砖转讬诐, 讚诪讚讛讜讛 诇讬讛 诇诪讻转讘 拽讬专 讜讻转讘 拽讬专讜转 砖"诪 砖转讬诐 拽讗诪专. 讜诇诪讟讛 讛讜讗 讗讜诪专 拽讬专讜转 讚诪砖诪注 砖转讬诐, 讛专讬 讻讗谉 讗专讘注, 讛讗 诇诪讚转 砖讗讬谉 讛讘讬转 诪讟诪讗 讘谞讙注讬诐 注讚 砖讬讛讗 讘注诇 讗专讘注 拽讬专讜转, 诇讗驻讜拽讬 注讬讙讜诇 讜讘注诇 砖诇砖讛 讗讜 讞诪砖讛 拽讬专讜转 讚讗讬谉 诪讟诪讗 讘谞讙注讬诐:



谞. 讛讛讜讗 诪拽讜砖专 讚讗转讗 诇拽诪讬讛 讚专讘讬 讜讗诪专 专讘讬 讗讬谉 讝诪谉 讘讝讛. 诇驻讬 砖讛讝诪谉 专讗讜讬 诇讛讻转讘 讘讬谉 拽砖专 诇拽砖专 砖讻谞讙讚讜 讘诪拽讜诐 讛谞专讗讛. 讗诪专 诇讬讛 专' 砖诪注讜谉 讘专讘讬 诇专讘讬 砖诪讗 讘讬谉 拽砖专讬讜 讛诪讜专讻讘讬诐 讝讛 注诇 讝讛 讛讜讗 诪讜讘诇注 讜驻诇讬讬讛 专讘讬 讜讞讝讬讬讛 讜讗讻砖专讬讛. 讛讚专 讞讝讛 讘讬讛 (讘专讘) [专讘讬] 讘讘讬砖讜转 讗诪专 诇讬讛 诇讗讜 讗谞讗 讻转讘讬讛 讗诇讗 讬讛讜讚讛 讞讬讬讟讗 讻转讘讬讛 讗诪专 诇讬讛 讻诇讱 诪诇砖讜谉 讛专注.



讜砖诪注讬谞谉 诪讬谞讛 讚讝诪谞讜 砖诇 诪拽讜砖专 讘讬谉 拽砖专 诇拽砖专 诪拽砖专讬讜 讛诪讜驻专讚讬谉 讝讛 诪讝讛 讛讜讗 讚讻转讘讬谞谉 诇讬讛 讘诪拽讜诐 讛谞专讗讛. 讜讗讬 讻转讬讘 诇讬讛 讘讬谉 拽砖专 诇拽砖专 讛诪讜专讻讘讬谉 讝讛 注诇 讙讘讬 讝讛 讻砖专, 诪讚讗诪专 诇讬讛 专讘讬 砖诪注讜谉 讘专讘讬 砖诪讗 讘讬讜 拽砖专讬讜 讛讜讗 诪讜讘诇注, 讚讗诇诪讗 讗讬 注讘讚 讛讻讬 谞诪讬 讻砖专, 讚讗讬 住"讚 驻住讜诇 诪谞讗 诇讬讛 讛讗 诇专"砖 讘专讘讬, 讗诇讗 诪砖讜诐 讚讝讬诪谞讬谉 谞诪讬 讚注讘讚讬 讛讻讬 讜讻砖专, 讚讗讬 诇讗讜 讛讻讬 讗讚讗诪专 诇讬讛 砖诪讗 讘讬谉 拽砖专讬讜 讛讜讗 诪讜讘诇注 诇讬诪讗 诇讬讛 砖诪讗 诪转讜讻讜 讛讜讗 讻转讜讘:



谞讗. 讜砖诪注讬谞谉 谞诪讬 诪讬谞讛 讚讗驻讬' 诪讗谉 讚讞讝讬 讻转讘讗 讚诇讗 讻转讬讘 砖驻讬专 讜讗诪专 驻诇谞讬讗 讻转讘讬讛, 诇砖讜谉 讛专注 讛讜讬 讜讗住讬专. 讜讗驻讬' 讛讬讻讗 讚讻转讬讘 砖驻讬专 讜讗诪专 驻诇谞讬讗 讻转讘讬讛, 讘诪拽讜诐 砖专讘讬诐 诪爪讜讬讬谉 讜讗驻砖专 讚讗讬讻讗 讛转诐 诪讗谉 讚住讗谞讬 诇讬讛 讜讗转讬 诇讗砖转注讜讬讬 讘讘讬砖转讬讛, 诇砖讜谉 讛专注 讛讜讬 讜讗住讬专. 讻讬 讛讗 讚讗诪专 专讘讬 讻诪讛 诪讬讜砖专 讻转讘 讝讛 讜讗诪专 诇讬讛 专讘 诇讗讜 讗谞讗 讻转讘转讬讛 讗诇讗 讬讛讜讚讛 讞讬讬讟讗 讻转讘讬讛 讜讗诪专 诇讬讛 专讘讬 讻诇讱 诪诇砖讜谉 讛专注 讛讝讛 诪砖讜诐 讚专讘 讚讬诪讬 讚转讗谞讬 专讘 讚讬诪讬 讘专讬讛 讚专讘 住驻专讗 诇注讜诇诐 讗诇 讬住驻专 讗讚诐 讘讙谞讜转讜 砖诇 讞讘讬专讜 砖诪转讜讱 讟讜讘转讜 讘讗 诇讬讚讬 专注转讜. 讜讚讜拽讗 讘讚讜讻转讗 讚讗讬讻讗 诇诪讬讞砖 讚讬诇诪讗 讗讬讻讗 讛转诐 诪讗谉 讚住讗谞讬 诇讬讛 讜诪砖转注讬 讘讘讬砖转讬讛:



谞讘. 讗诪专 专讘 注诪专诐 讗诪专 专讘 砖诇砖 注讘讬专讜转 讗讬谉 讗讚诐 谞讬爪讜诇 诪讛谉 讘讻诇 讬讜诐 讛专讛讜专 注讘讬专讛 讜注讬讜谉 转驻诇讛 讜讗讘拽 诇砖讜谉 讛专注. 讛专讛讜专 注讘讬专讛, 讜讗驻讬诇讜 讘驻谞讜讬讛. 注讬讜谉 转驻讬诇讛, 讚诇讗 诪讻讜讬谉 讚注转讬讛 讘转驻诇讛 讻讚讘注讬, 讜讗诪专讬 诇讬讛 讚讬转讬讘 讜讗诪专 讗讬诪转 讗转讬 讗讙专讗 讗讬诪转 讗转讬 讗讙专讗. 讗讘拽 诇砖讜谉 讛专注, 讻讚专讘 讚讬诪讬, 诇诇诪讚讱 砖爪专讬讱 讗讚诐 诇讛讝讛专 诪讛谉 讬转专 诪讚讗讬 砖讗诐 诇讗 谞讝讛专 讗讬 讗驻砖专 砖诇讗 讬讘讗 讘讛谉 诇讬讚讬 诪讻砖讜诇:





砖讬讟讛 诪拽讜讘爪转

 讛讬谞讗 讗讞转. 讚讬讙讜谉 砖转讬诐. 转讬诪讛 讜讻讬 讬砖 诇谞讜 诇讞讜砖 诇讻诇 讛诇砖讜谞讜转 砖讘注讜诇诐 讜砖诪讗 讛讬谞讗 砖转讬诐 讗讜 砖诇砖 讘砖讜诐 诪拽讜诐. 讬砖 诇讜诪专 讚讘讝讛 讛诇砖讜谉 讛讬讜 专讙讬诇讬诐 讘讜 讘讬诪讬讛诐. 讛专讗"砖 讝"诇. 


讜讚讬诇诪讗 注讘讜专讬 注讘专讜讛 讜讛讚专 讗讜拽诪讜讛. 驻讬专讜砖 讚诪砖讜诐 讛讻讬 讞讬讬砖讬谞谉 诇讛讻讬 诇驻讬 砖诪谞讛讙 讬讜谞讬诐 讛讬讛 诇讛注诪讬讚 砖专 诇讝诪谉 讜讗讞专 讻讱 诪注讘讬专讬诐 讗讜转讜 讜诪注诪讬讚讬诐 讗讞专 转讞转讬讜 讜驻注诪讬诐 讞讜讝专讬诐 讜诪注诪讬讚讬诐 讗转 讛专讗砖讜谉 讜讗专讻谉 讘诇砖讜谉 讬讜谉 砖专 讜诪驻谞讬 砖讛讬讛 讛讚讘专 诪爪讜讬 讛拽砖讜 讜诇讬讞讜砖 讗讘诇 讻诇 砖诇讗 讛讜讞讝拽讜 砖讛讬讜 专讙讬诇讬诐 讘讻讱 诇讗 讞讬讬砖讬谞谉. 讛专砖讘"讗 讝"诇. 注讚 讻讗谉 诇砖讜谉 讛专"谉 讝"诇. 


诇注讜诇诐 讗诇 讬住驻专 讗讚诐 讘讟讜讘转讜 砖诇 讞讘讬专讜. 讜谞专讗讛 诇讬 讘讗讚诐 砖诪拽爪转 诪注砖讬讜 诪转讜拽谞讬诐 讜诪拽爪转诐 诇讗 讗讬讬专讬. 讗讬 谞诪讬 讗驻讬诇讜 讘诪讬 砖专讜讘 诪注砖讬讜 诪转讜拽谞讬诐 拽讗诪专 砖诇讗 讬住驻专 讬讜转专 诪讚讗讬 讘砖讘讞讜. 砖讬讟讛 诇讗 谞讜讚注转 诇诪讬.





诪讛专砖"讗 - 讞讬讚讜砖讬 讛诇讻讜转

讘讚"讛 讛讬谞讗 讗' 讻讜' 讜诪讛 诇讬 诇砖讜谉 讻讜' 诪砖诪注 讘诇砖讜谉 讛拽讜讚砖 讻诪讛 讚讬讙讜谉 讻讜' 讚讛讜讬 讻诇砖讜谉 讞讻诪讬诐 讜讞讬讬讘 讻讜' 注讻"诇 讻爪"诇 讜转讘讗 注诇 转讜讻谉 讚讘专讬讛诐 讘讞讬讚讜砖讬 讛专诪讘"谉 注"砖:





诪讛专砖"讗 - 讞讬讚讜砖讬 讗讙讚讜转

讗"诇 诇讗讜 讗谞讗 讻转讘转讬' 讗"诇 讻诇讱 诪诇砖讜谉 讛专注 讛讝讛 讻讜' 注讻"诇. 讛讗 讜讚讗讬 讻讬讜谉 讚讞讝讗 讘讬讛 讘讬砖讜转 讛讜讛 讛讜爪专讱 诇讬讛 诇诪讬诪专 诇讗讜 讗谞讗 讻转讘转讬讜 诇讛谞爪诇 谞驻砖讜 讗讘诇 讛讗 讚拽讗诪专 讬讛讜讚讛 讞讬讬讟讗 讻转讘讬讛 诇讗 讛讜爪专讱 诇讬讛 诇诪讬诪专 讜讝讛 砖讚拽讚拽 诇讜诪专 诪诇砖讜谉 讛专注 讛讝讛 讗祝 砖讘讗转 诇讛谞爪诇 谞驻砖讱 诇讗 讛讜爪专讻转 诇讜诪专 讚讘专 讝讛 讜讚讜"拽:


讗诇讗 讛讻讗 诪讗讬 诇砖讜谉 讛专注 讗讬讻讗 诪砖讜诐 讻讜' 诪转讜讱 讟讜讘转讜 讘讗 诇讬讚讬 专注转讜 讻讜'. 诇讻讗讜专讛 拽砖讛 讚讘讻诪讛 讚讜讻转讬谉 讘转诇诪讜讚 诪爪讬谞讜 砖讛讬讜 诪砖转讘讞讬谉 讘诪讚讜转 讜诪注诇讜转 讛讞住讬讚讬诐 讜讛爪讚讬拽讬诐 讜讛专诪讘"诐 讘驻讬专讜砖 讛诪砖谞讛 驻"拽 讚讗讘讜转 讻转讘 讘讚讘讜专 讛讗讛讜讘 诇砖讘讞 讛讞砖讜讘讬诐 讘诪注诇转诐 讻讚讬 砖讬讬讟讘讜 诪谞讛讙讬讛诐 讘注讬谞讬 讘谞讬 讗讚诐 讻讜' 注"砖 讜讗驻砖专 讻讬 专砖"讬 讘驻专拽 讬砖 讘注专讻讬谉 讛专讙讬砖 讘讝讛 砖讻转讘 砖诐 讘讗 诇讬讚讬 专注转讜 砖讻砖讛讜讗 诪住驻专 讘讟讜讘转讜 讬讜转专 诪讚讗讬 讛讜讗 注爪诪讜 讗讜诪专 讞讜抓 诪诪讚讛 讛专注讛 讝讜 讻讜' 讗讜 讗讞专讬诐 砖讜诪注讬谉 讻讜' 注讻"诇 讜讻谉 讬砖 诇讚拽讚拽 拽爪转 诪驻专砖讘"诐 讛讻讗 砖讻转讘 诪转讜讱 砖诪专讘讬谉 讘砖讘讞讜 讻讜' 注讻"诇 讗讘诇 诇驻讬 讛住讜讙讬讗 讚讛讻讗 讚诪讬讬转讬 诇讬讛 讛讻讗 讗讛讱 注讜讘讚讗 讚专"砖 讘专 专讘讬 讚诇讗 讛讬讛 诪砖讘讞讜 讬讜转专 诪讚讗讬 讗诇讗 讚讘砖讘讞讜 砖讛讜爪专讱 诇住驻专 讛讬讛 诪住驻专 讚诇讗 讗谞讗 讻转讘讬讛 讬讛讜讚讗 讞讬讬讟讗 讻转讘讬讛 诇讗 诪砖诪注 讛讻讬 讜注"讻 谞专讗讛 诇讜诪专 讚讛"驻 砖诪转讜讱 讟讜讘转讜 讝讜 讘注爪诪讛 砖诪住驻专 讛讜讗 讘讗 诇讬讚讬 专注转讜 讚讛讬讬谞讜 讻讬 讛讱 讚讛讻讗 砖诪转讜讱 砖讗诪专 砖讝讛 讻转讘 诪讬讜砖专 讛讜讗 讻转讘讜 砖诇 讬讛讜讚讛 讞讬讬讟讗 讛讬讛 诪拽讬讬诐 诇讛"专 讚诇注讬诇 讚讙诐 讛讛讜讗 讻转讘 诪拽讜砖专 讚诇注讬诇 讚讞讝讗 讘讬讛 专讘讬 讘讬砖讜转 讙"讻 讻转讘 讬讛讜讚讗 讞讬讬讟讗 讚讻转讘 讗讞讚 讛讬讛 砖谞讬讻专 砖讗讬砖 讗' 讻转讘诐 讚讛"诇 讛砖转讗 讛讛讜讗 讟讜讘讛 砖住讬驻专 讻转讘 诪讬讜砖专 砖诇讜 讛讜讗 讘注爪诪讜 专注转讜 砖诇讜 讘讻转讘 讛诪拽讜砖专 讚诇注讬诇 讜讻讛"讙 讗讬谉 诇讗讚诐 诇住驻专 讘讟讜讘转讜 砖诇 讞讘讬专讜 讗讘诇 讘讙讜讜谞讗 讗讞专讬谞讗 诪爪讜讛 讛讜讗 诇住驻专 讘讟讜讘转讜 砖诇 讞讘讬专讜 讻驻讬专讜砖 讛专诪讘"诐 讜讚讜"拽:


讙' 注讘讬专讜转 讗讬谉 讗讚诐 谞讬爪讜诇 诪讛诐 讘讻诇 讬讜诐 讻讜'. 讬砖 诇讚拽讚拽 讚诪砖诪注 诇砖谞讗 讚讗"讗 诇讛谞爪诇 诪讙' 注讘讬专讜转 讗诇讜 讜讗"讻 诪讗讬 注讘讬专讛 砖讬讬讱 讘讛讜 讜注"拽 诇诪"谞 讗爪讟专讬讱 诇讬讛 诇诪讬诪专 讛讻讬 讚讗讬谉 讗讚诐 谞讬爪讜诇 讻讜' 讜谞专讗讛 诇讜诪专 砖诐 讗讚诐 诪讜谞讞 注诇 讛诪诪讜爪注 讘讬谉 讛注诇讬讜谞讬诐 讜讘讬谉 讛转讞转讜谞讬诐 讻讚讗诪专讬谞谉 讗讘专讗 讗讜转讜 诪谉 讛注诇讬讜谞讬诐 讜诪谉 讛转讞转讜谞讬诐 讝讻讛 讛讜讗 诪谉 讛注诇讬讜谞讬诐 诇讗 讝讻讛 讛讜讗 诪谉 讛转讞转讜谞讬诐 讜诇讻讱 讛注讜讘讚讬 讻讜讻讘讬诐 砖诇讗 讝讻讜 讛诐 诪谉 讛转讞转讜谞讬诐 讜讗讬谞谉 拽专讜讬讬谉 讗讚诐 讻讚讗诪专讬谞谉 讗讚诐 讗转诐 讻讜' 讜讬砖专讗诇 砖讝讻讜 讛诐 诪谉 讛注诇讬讜谞讬诐 讻诪"砖 讜谞转转讬 诇讱 诪讛诇讻讬诐 讘讬谉 讛注讜诪讚讬诐 讛讗诇讛 讜讘驻专拽 讗讬谉 讚讜专砖讬谉 讚专砖讜 讘诪注诇转 讛讞讻诐 讻讬 砖驻转讬 讻讛谉 讬砖诪专讜 讚注转 讜转讜专讛 讬讘拽砖讜 诪驻讬讛讜 讻讬 诪诇讗讱 讛' 爪讘讗讜转 讛讜讗 讗诐 讚讜诪讛 讛专讘 诇诪诇讗讱 讛' 爪讘讗讜转 讬讘拽砖讜 转讜专讛 诪驻讬讛讜 讻讜' 讻诇讜诪专 砖讬讛讬讛 讛讗讚诐 谞诪砖讱 讘诪注砖讬讜 砖讬讛讬讛 讚讜诪讛 诇诪诇讗讱 讛' 爪讘讗讜转 讜讝"砖 讻讗谉 讗讬谉 讗讚诐 谞讬爪讜诇 诪讛诐 讻讜' 讚讛讬讬谞讜 讛注讜诪讚 讘砖诐 讗讚诐 讛诪讜谞讞 诇讜 讜讗讬谞讜 诪讚诪讛 注爪诪讜 诇诪诇讗讱 讻讬 讛讜讗 谞拽专讗 讗讚诐 注"砖 讗驻专 讚诐 诪专讛 讻讚讗诪专讬谞谉 讘住讜讟讛 讛谞讛 诪爪讚 砖讛讜讗 诪讜讟讘注 讘讞讜诪专 诪谉 讛转讞转讜谞讬诐 砖谞讘专讗 诪注驻专 讜讗驻专 讗"讗 诇讜 诇讻讜讬谉 讜诇注讬讬谉 讘转驻诇转讜 讜诪爪讚 砖讛讜讗 讘注诇 讚诐 专转讬讞转 讛讚诐 砖讘讜 诪讘讬讗讜 诇讬讚讬 注讘讬专讛 讜诪爪讚 砖讛讜讗 讘注诇 讛诪专讛 讛讜讗 讘注诇 诇砖讜谉 讛专注 讜诪讚讜转 专注讜转 讗讘诇 讛讗讬砖 讛讝讜讻讛 讜诪讚诪讛 注爪诪讜 讘诪注砖讬讜 诇诪诇讗讱 讛' 讬讜讻诇 砖驻讬专 诇讛谞爪诇 诪讙' 注讘讬专讜转 讗诇讜 讜砖讬讬讱 讘讛讜 诇砖讜谉 注讘讬专讛 讜拽"诇:





讞讻诪转 砖诇诪讛

讙诪' 转"专 讛专讬谞讬 谞讝讬专 住讜诪讻讜住 讗诪专 讛讬谞讗 讗讞转 讻讜' 讻爪"诇:


专"砖 讘讚"讛 讜诪拽砖讬谞谉 讻讜' 讝诪谉 讛砖讜讘专 讜驻专拽讬谞谉 讻讜' 讛讚"讗:


讘讚"讛 讻讱 诪谞讛讙 讻讜' 讚专讘谞谉 讻讜' 讘专讬砖 驻讬专拽讬谉 讜诪砖谞讬 讻讜' 讛讚"讗 讜讘讚"讛 讟专讙讬谉 讻讜' 爪"诇 讚讬讙讜谉 诇砖讜谉 砖谞讬诐 讻讜':


讘讚"讛 转"专 讻讜' 砖诇谞讜 讛诐 讛住"讚 讜谞诪讞拽 讗讜:


讘讚"讛 驻讜谞讟讬讙讬谉 讬砖 诇讜 讞诪砖 驻讬谞讜转 诪爪讜讬讬专 讻讝讛:


    讘讚"讛 讻诇讱 诪诇砖讜谉 讻讜' 讛讬讛 诇讱 诇讜诪专 讗谞讬 讻转讘转讬讜 讻爪"诇:


转讜住' 讘讚"讛 讛讬谞讗 讗讞转 讻讜' 讘诇砖讜谉      讛拽讜讚砖 讻诪讜 讚讬讙讜谉 讟专讬讙讜谉 讻讜' 讜讻讛"讙 讗诪专讬谞谉 讘谞讚专讬诐 讚祝 讬' 讛专讬谞讬 谞讝讬拽 谞讝讬讞 驻讝讬讞 讗讬讻讗 讚讗诪专讬    诇砖讜谉 注讻讜诪"讝 砖讘讚讜 讜讗讬讻讗 讚讗诪专讬 诇砖讜谉 讞讻诪讬诐 诇讛讬讜转 讘讜 谞讝讬专 讻爪"诇 讜谞"讘 驻讬专讜砖 砖讛转讜住' 住讜讘专讬诐    讚谞驻拽讗 诪讬谞讬讛 讘讬谉 诇砖讜谉 注讻讜诪"讝 讜讘讬谉 诇砖讜谉 讞讻诪讬诐 讚讘诇砖讜谉 注讻讜诪"讝 爪专讬讻讬谉 诇讛讘讬谉 讛诇砖讜谉 诇讗驻讜拽讬 讘诇砖讜谉 砖讘讚讜 讞讻诪讬诐 讛讜讬 讚讬谞讜 讻诇砖讜谉 讛拽讜讚砖 讜讻谉 诪砖诪注 讘转讞讬诇转 谞讚专讬诐 讘转讜住' 讜讚讜"拽:


讘讚"讛 注讬讜谉 转驻诇讛 讛讜讗 专注 讻砖诪讛专讛专 讘转驻诇转讜 讻讜' 讜注讬讜谉 转驻诇讛 讜诪讝讛 讗讬谉 讗讚诐 讻讜' 讜讛讻讬 讗诪专 讘讬专讜砖诇诪讬 讗诪专 专讘讬 讬讜讞谞谉 诪讞讝拽谞讗 讟讬讘讜转讗 讻讜' 讻爪"诇:





专砖"砖

专"砖 讚"讛 诇诪注诇讛. 讜讻转讘 拽讬专讜转 讛住"讚:



专"砖 讚"讛 讛专讬. 讜诪专讗讬讛谉 砖驻诇 讻讜'. 讻爪"诇:





讛讙讛讜转 讬注讘"抓

专砖讘"诐 讚状讛 转状专 讛专讬谞讬. 诇砖讜谉 诇注讝 讻讜'. 谞状讘 讛爪专驻转讬转 砖谞诇拽讞 诪谉 讛讬讜讜谞讬转 讜谞砖转谞讛 讜谞砖转讘砖 拽爪转:


转讜住' 住讚"讛 注讬讜谉. 讜讛讻讬 讗诪专 讘讬专讜砖诇诪讬 讻讜'. 谞"讘 爪状注 讻诪讚讜诪讛 讛讬讗 专讗讬讛 诇住转讜专 砖讗诐 讻讚转讜住' 诇讗 讛讬讛 专讗讜讬 诇讛讞讝讬拽 讟讜讘讛 诇专讗砖讜 讗讚专讘讛 专讗讜讬 讛讜讗 诇讛讟讬讞讜 讘讻讜转诇. 转讜 拽砖讬讗 注状讚 转讜住' 讚讛讗诪专讬谞谉 讘讛讚专 [住状讛 讗] 讬讻讜诇谞讬 诇驻讟讜专 讗转 讻讛状注 诪讚讬谉 转驻诇讛 诪讬讜诐 砖讞专讘 讘讛诪"拽. 讜诪讗讬 讚拽"诇 讗驻讬状诪 诪讛专讘讛 讘"讗 讻讜'. 谞状诇 讚诇讗讜 诪讘"讗 讙讚讜诇讬诐 拽诪讬讬专讬 讜讗祝 诇讗 诪讛讚讬讜讟讜转 讗诇讗 诪讗讚诐 讞砖讜讘 讘讬谞讜谞讬. 讚爪讚讬拽讬诐 讙诪讜专讬诐 讘讜讚讗讬 讗讬谞诐 讘讻诇诇 讛讝讛 砖讗讬谞诐 诪爪驻讬诐 诇转砖诇讜诐 讙诪讜诇 讘注讜讛"讝. 讜讛讚讬讜讟讜转 讬讜讚注讬诐 讘注爪诪诐 砖讗讬谞诐 讻讚讗讬 讜诇讗 讬注诇讛 注诇 诇讘诐 砖转拽讜讘诇 转驻诇转谉 讜转注砖 讘拽砖转谉 诪讬讚 讜讻讱 爪状诇 讘砖谞讬 讛讚讘专讬诐 讛讗讞专讬诐 砖讗讬谞诐 诪爪讜讬讬诐 讗诇讗 讚讜拽讗 讘讘状讗 讙讚讜诇讬诐 讻诪状砖 [住讜讻讛 谞"讘 讗] 讻诇 讛讙讚讜诇 诪讞讘专讜 讬爪专讜 讙讚讜诇. 讗讘诇 讘爪讚讬拽讬诐 讙讚讜诇讬诐 讜讚讗讬 讗讬谞诐 诪爪讜讬讬诐 转讚讬专 讘讻诇 讬讜诐 讗祝 讗诐 讗讬谉 爪讚讬拽 讜讙讜':





讘谉 讬讛讜讬讚注

讻旨指讱职 诪执谞职讛指讙指讛旨 砖讈侄诇 讗只诪旨指讛 讝讜止, 砖讈指谞指讛 专执讗砖讈讜止谞指讛 拽讜止专执讬谉 诇讜止 讗址专职讻指谉, 砖讈职谞执讬旨指讛, 拽讜止专执讬谉 诇讜止 讚旨执讬讙讜止谉. 谞专讗讛 诇讬 诪诇砖讜谉 讜职讬执讚职讙旨讜旨 诇指专止讘 讘职旨拽侄专侄讘 讛指讗指专侄抓 (讘专讗砖讬转 诪讞, 讟讝) 讻诇讜诪专 讬驻专讞 讜讬专讘讛 讘讛爪诇讞讛 讜注讜砖专 讜讻讞 讜诪诪砖诇讛 讜讗专讻谉 讛讜讗 讻诪讜 砖讗诪专讜 讛讻讜谞讛 诇住讬诪谉 讟讜讘 砖讬讗专讬讱 注诇 诪诪诇讻转讜.



讗侄诇旨指讗 讬职讛讜旨讚指讛 讞址讬旨职讟指讗 讻旨址转职讘值讬讛旨, 讗指诪址专 诇值讬讛旨: 讻旨址诇旨值讱职 诪执诇旨指砖讈讜止谉 讛指专址注 讻旨指讝侄讛. 讘讝讛 驻讬专砖 讛专讘 注讬讜谉 讬注拽讘 讝"诇 讚讞砖讬讘 讝讛 诪转讜讱 讟讜讘转讜 讘讗 诇讬讚讬 专注转讜 诪砖讜诐 砖讛转讻讜讜谉 讻诇 讻讱 讘讻转讘 诪讬讜砖专 讘转讛诇讬诐 砖讛讬讗 讚讘专 砖讗讬谞讜 爪专讬讱 讚诇讗 讛讜讛 讝讛 讻住驻专 转讜专讛 讜注诇 讬讚讬 讝讛 讘讬讟诇 注爪诪讜 诪诇讬诪讜讚 讛转讜专讛 讜讝讛讜 专注转讜 砖讘讬讟诇 诪诇讬诪讜讚 讛转讜专讛 注讚 讻讗谉 诇砖讜谞讜. 讜拽砖讗 讚讬诇诪讗 讻转讘讜 诇讗讞专讬诐 讘砖讻专 诇驻专谞住 注爪诪讜 讜讛讘注诇讬诐 谞转谞讜 诇讜 砖讻专 讻驻讜诇 讘注讘讜专 砖讬讻转讜讘 诇讛诐 讻转讘 诪讬讜砖专 讻讝讛 讜诪讛 讛驻专砖 讬砖 讘讬谉 讗诐 讬讻转讜讘 砖谞讬 住驻专讬诐 讘注砖专讛 讚谞专讬诐 讘讬谉 讗诐 讬讻转讜讘 住驻专 讗讞讚 诪讬讜砖专 讘诪砖讱 讗讜转讜 讝诪谉 讘注砖专讛 讚谞专讬诐?
讜谞专讗讛 诇讬 讻讬讜谉 讚驻讬专砖 讜讗讜诪专 讬职讛讜旨讚指讛 讞址讬旨职讟指讗 讻旨址转职讘值讬讛旨 讚讛讜讚讬注 讚讛讬讛 讗诪谞讜转讜 讞讬讬讟 讜诇讗 住讜驻专 专讞讜拽 讛讚讘专 诇讜诪专 讻转讘讜 诇讗讞专讬诐 讘砖讻专 讻讬 讚专讻谉 砖诇 讘谞讬 讗讚诐 讚爪专讬讻讬诐 住驻专 讻讝讛 诇讻转讘讜 讗爪诇 讛住讜驻专讬诐 讛注讜住拽讬诐 讘讗诪谞讜转 讝讜 讜诇讗 讬诇讻讜 讗爪诇 讞讬讬讟讬诐 讚讗讬谉 讬讜讚注讬诐 砖讛讞讬讬讟 讬讜讚注 诇注砖讜转 讗诪谞讜转 讙讚讜诇讛 讻讝讗转 讘住驻专讜转, 注诇 讻谉 诪讚讘专讬讜 诪讜讻讞 砖讛讜讗 讻转讘讜 诇注爪诪讜 讜讗诐 讻谉 讬砖 讘讝讛 讘讬讟讜诇 转讜专讛 诪讛 诇讘讟诇 讝诪谉 讻驻讜诇 讘注讘讜专 诇讻转讘讜 诪讬讜砖专 诪讗讚. 讜讘讝讛 谞讬讞讗 诪讛 砖讗诪专 诇讜 讻旨址诇旨值讱职 诪执诇旨指砖讈讜止谉 讛指专址注 讻旨指讝侄讛 讚讬讬拽讗 专爪讜谞讜 诇讜诪专 讻旨指讝侄讛 讚讗诪专转 讘讜 讚讘讜专 讬转专 讚诪专讞讬拽 讛讝讻讜转 讜讛转讬专讜抓 诇转专抓 讛讚讘专讬诐.
讜讘讝讛 谞讬讞讗 诇转专抓 拽讜砖讬转 诪讛专砖"讗 讝"诇 注诇 专讘 讚讬诪讬 讚讗住专 诇住驻专 讘砖讘讞讜 讜讛讬讬谞讜 讚专讘 讚讬诪讬 诇讗 讗住专 讗诇讗 讘砖讘讞 讻讝讛 砖讬讘讗 诇讙谞讜转讜 诪爪讚 讚讘专 讗讞专 诇讜诪专 砖注砖讛 讘讬讟讜诇 转讜专讛 讘讻讱.





诪专讗讬转 讛注讬谉

讻诪讛 诪讬讜砖专 讻转讘 讝讛. 注诪"砖 讗谞讬 讘注谞讬讬 讘驻转讞 注讬谞讬诐 讜注讬讬谉 讘讻住讗 讚讜讚 讘住讜驻讜 讚祝 拽诇"讚 注"讚. 讜诪讛 砖讻转讘转讬 砖诐 转讬诪讗 注诇 诪讛专砖"讗 讝"诇 讗讬谞讜 转讬诪讗 讗诇讗 讛专讙砖讛 讚诇讗 讛讝讻讬专 住讘专转 讛专诪讘"诐 讚讛讗 讚诇讗 讬住驻专 讟讜讘转讜 讛讬讬谞讜 讘驻谞讬 砖谞讗讬讜 讜讻诪"砖 讘讛诇讻讜转 讚注讜转 讜讻谉 讻转讘 讘驻讬专讜砖 讛诪砖谞讛 住讜祝 驻"拽 讚讗讘讜转. 讜讬砖 拽爪转 讛专讙砖讛 注诇 诪讛专砖"讗 讚诪讝讻讬专 驻讬专讜砖 讛专诪讘"诐 诇讗讘讜转 讜诇讗 诪讬讬转讬 讚注转 讛专诪讘"诐 讘讝讛 讞谞谞讬 讛' 讜专讞诐 注诇讬 讻讬 注诪讱 诪拽讜专 讞讬讬诐:





驻转讞 注讬谞讬诐

讻诪讛 诪讬讜砖专 讻转讘 讝讛 讜讻讜' 讻诇讱 诪诇砖讜谉 讛专注 讜讻讜'. 讛专诪讘"诐 讘驻讬专讜砖 讛诪砖谞讛 住讜祝 驻"拽 讚讗讘讜转 讻转讘 讜讝"诇 讜讻讘专 砖讘讞 讗' 诪讛讞讻诪讬诐 讻转讬讘转 讛住讜驻专 砖讛专讗讛 诇讜 讘诪注诪讚 讙讚讜诇 讜讙谞讛 讛专讘 诪注砖讛 讛诪砖讘讞 讻转讬讘转 讛住讜驻专 讛讛讜讗 讜讗"诇 讻诇讱 诪诇砖讜谉 讛专注 讻诇讜诪专 砖讗转讛 诪住讘讘 讙谞讜转讜 讘砖讘讞讱 讗讜转讜 讘驻谞讬 讛讛诪讜谉 砖诪讛诐 诪讬 砖讬讗讛讘讛讜 讜诪讛诐 诪讬 砖讬砖谞讗讛讜 讜讬爪讟专讱 砖讜谞讗讜 讻砖砖诪注 砖讘讞讬讜 诇讛讝讻讬专 诪讜诪讬讜 讜专注讜转讬讜 注讻"诇 讜讗谞讬 讘注谞讬讬 讘住驻专讬 讛拽讟谉 专讗砖 讚讜讚 专讬砖 驻专砖转 转讘讗 讬讬砖讘转讬 讚讘专讬 讛专诪讘"诐 讘讞讬讘讜专 讜讚讘专讬讜 讛谞讝讻专讬诐 讘驻讬专讜砖 讛诪砖谞讛 讛诐 讛驻讱 诪讛 砖讻转讘转讬 讘讚注转讜 讝"诇. 讜诪讜讻讞 讘讛讚讬讗 诪驻讬专讜砖讜 讛谞讝讻专 讚住讘专 讛专诪讘"诐 讚讛诪注砖讛 讛讬讛 讘拽讛诇 专讘 讚讬砖 砖诐 讗讜讛讘讬诐 讜砖讜谞讗讬诐 讜谞住转诇拽讛 拽讜砖讬转 讛专讘 诪讙谉 讗讘专讛诐 讗"讞 住讬诪谉 拽谞"讜 讜讛专讘 驻专"讞 讘讛讙讛讜转讬讜 讜谞注诇诐 诪讛诐 讝"诇 讚讘专讬 讛专诪讘"诐 讘驻讬专讜砖讜 讛谞讝讻专 讜讚讜拽 讻讬 拽爪专转讬:

